Liechtensteingo Museo Nazionala

Liechtensteingo Museo Nazionala (alemanez: Liechtensteinisches Landesmuseum) herrialdeko hiriburua den Vaduzen dagoen museoa da. Friedrich Stellwag von Carionen ideia batetik abiatu zen museoa sortzea. 1890ean Vaduzeko gazteluko hainbat gelatan ezarri zen. 1914tik 1929ra beste eraikin batzuetan kokatu zen jatorrizko kokalekuan egindako berritze-lanen ondorioz, eta 1954an Banku Nazionalera lekualdatu zen eta ofizialki Museo Nazionala izena hartu zuen. 1967an gobernuak Taverne zum Adler erosi zuen eta 1972an museoa hara eraman zuen. 1992an museoa itxi egin zuten, lanak egiten ari zirela kalteak jaso zituelako. 1999an berritze eta hedatze lanak hasi ziren eta 2003an irekiera ofiziala gertatu zen. 2008an Posta Museoa Museo Nazionalean sartu zen eta 2013an Altxorraren Ganbera sortu zen. Museoa dagoen eraikina 1438 urtekoa da. Han zeuden printzerriko taberna, aduanako eraikina eta gobernuaren egoitza. 1998 eta 2008 artean eraikina zaharberritu zen. Museoak lau zati ditu: museo nagusia, Posta Museoa, Altxorraren Ganbera eta Baserriko Museoa.